**Zverejnenie elektronickej adresy na doručenie oznámenia o delegovaní člena a náhradníka do Okresnej volebnej komisie Spišská Nová Ves pre voľby prezidenta SR 2024**

Podľa ustanovenia § 47 ods. 1 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov (ďalej len volebný zákon) do okresnej volebnej komisie môže delegovať **politická strana alebo koalícia, ktorej kandidátna listina bola zaregistrovaná** jedného člena a jedného náhradníka.

Oznámenie o delegovaní člena a náhradníka doručí politická strana, koalíciaalebo petičný výbor **prednostovi okresného úradu** v lehote uvedenej v rozhodnutí o vyhlásení volieb

lehota **do 19. februára 2024 do 24:00 hod.**

V zmysle § 47 ods. 12 volebného zákona územný obvod okresnej volebnej komisie je zhodný s územným obvodom okresného úradu. V územnom obvode Okresného úradu Spišská Nová Ves sa teda utvára jedna Okresná volebná komisia s územnou pôsobnosťou pre okresy Spišská Nová Ves a Gelnica.

**Oznámenie o delegovaní** **člena a náhradníka** do okresnej volebnej komisie  **[**[**vzor oznámenia o delegovaní do okresnej volebnej komisie (DOCX, 17 kB)**](https://www.minv.sk/swift_data/source/verejna_sprava/volby_a_referendum/130_prezident/p24_3vzory/WP19_D2OVK.docx)**]**< je zverejnený na stránke [Ministerstva vnútra SR](https://www.minv.sk/?p24-info2) .

Oznámenie o delegovaní člena a náhradníka do volebnej komisie musí obsahovať:

* meno, priezvisko a dátum narodenia člena s uvedením adresy, na ktorú možno doručovať písomnosti, telefonický kontakt, e-mailový kontakt,
* meno, priezvisko a dátum narodenia náhradníka s uvedením adresy, na ktorú možno doručovať písomnosti, telefonický kontakt, e-mailový kontakt,
* meno, priezvisko a podpis osoby:
  + oprávnenej konať v mene politickej strany a odtlačok pečiatky politickej strany;
  + meno, priezvisko, podpis osoby oprávnenej konať za každú politickú stranu tvoriacu koalíciu a odtlačok pečiatky každej politickej strany tvoriacej koalíciu, ak ide o koalíciu,
  + určenej pre styk s orgánom verejnej správy, ak ide o petičný výbor.

Oznámenie o delegovaní člena a náhradníka možno doručiť v **listinnej** **forme alebo** **elektronicky**. Lehota na doručenie oznámenia sa končí uplynutím posledného dňa lehoty. Na oznámenia doručené po uplynutí tejto lehoty sa neprihliada.

Oznámenie je možné **písomne doručiť na adresu**:

**Okresný úrad Spišská Nová Ves, prednosta**

**Markušovská cesta 1**

**052 01 Spišská Nová Ves**

**elektronicky na adresu: prednosta.sn@minv.sk**

**V listinnej forme** možno doručiť oznámenie o delegovaní člena osobne alebo prostredníctvom pošty. Ak sa politická strana, koalícia alebo petičný výbor rozhodne pre doručenie oznámenia prostredníctvom pošty, pre vznik členstva vo volebnej komisii je rozhodujúci dátum, **kedy bolo oznámenie doručené.** Nepostačuje, ak v tento deň bolo oznámenie podané na pošte.

**Elektronicky** sa doručí oznámenie o delegovaní člena a náhradníka do volebnej komisie **ako sken**. Pre vznik členstva vo volebnej komisii je rozhodujúci dátum, kedy bolo oznámenie doručené do e-mailovej schránky príjemcu. Nepostačuje, ak v tento deň bolo oznámenie odoslané.

Podľa výsledkov ostatných volieb do Národnej rady Slovenskej republiky, ktoré sa konali v roku 2023, sú v Národnej rade Slovenskej republiky zastúpené tieto

a)  **politické strany a politické hnutia**:

HLAS - sociálna demokracia

Kresťanskodemokratické hnutie

Progresívne Slovensko

Sloboda a Solidarita

Slovenská národná strana

SMER - sociálna demokracia

b) **koalícia:**

SLOVENSKO, Kresťanská únia, ZA ĽUDÍ